Vi boede 6 dage i Marias lejlighed i september og nød virkelig den gode beliggenhed. Der er god plads i lejligheden (stor stue og stor soveværelsen). Terassen mod havet er god fra solopgang (vi så solopgang fra terrassen hver morgen) og hele dagen. Man hører hele tiden bølgerne på stranden + traffikken. Terassen ved soveværelset er god om aftenen, og her kan man hver aften se solnedgnangen. Fantastisk at være så tæt på stranden. Kan man svømme er det bare over vejen og 14 trin ned af en betontrappe og i vandet. Her er der forholdsvis dybt vand. Stranden som ligger 5 minutter til højre har træer på stranden, som skygger og bruser på stranden, men der er klipper i vandet som gør det lidt farligt at gå ret langt ud i vandet. For små børn vil det ofte være godt her, da der dannes en indsø indenfor klipperne med lavt stille vand. 10 minutter til venstre fra lejligheden er der en bredere sandstrand med liggestole (mod betaling). Restauranter er i centrum (1 km) og afstanden til nærmeste supermaked, Kritikos er 1,3 km. Lidl ca. 3 km. Der er altid en parkeringsplads foran huset (en fordel med en lille bil).